Milto Vako

Milto Vako (Pogradec, 30 mars 1930 - 9 nëntor 2020) ka qenë është dirigjent shqiptar.

 Biografia 
Milto Vako u lind në Pogradec në 30 mars 1930.  Kreu shkollën e mesme artistike “Jordan Misja” në vitin 1952.  Në vitet 1953–1959 vijoi studimet e larta në Konservatorin “Çajkovski” në Moskë, ku diplomohet si dirigjent kori, me profesorin e famshëm Sokollov.  Pas studimeve u emërua dirigjent në Ansamblin Shtetëror të Këngëve dhe Valleve Popullore, njëkohësisht pedagog në Institutin e Lartë të Arteve dhe në Liceun Artistik.  Në 1964-1968 punoi si dirigjent në Teatrin e Operas dhe Baletit.  Në 1968-1973 është udhëheqës artistik i Ansamblit të Këngëve dhe Valleve Popullore.  Në 1973 dënohet, largohet nga Ansambli i Këngëve dhe Valleve Popullore dhe internohet në Tepelenë, ku punoi për dy vjet rresht në kushte të vështira.  Në 1975 arrestohet nga regjimi komunist dhe dënohet për agjitacion e propagandë.  Vuan dënimin në burgun e Tepelenës e në Ballsh deri në vitin 1982.  Pas burgut, deri në vitin 1991 punon si punëtor në ndërmarrjen e Mirëmbajtjes së Shkollave të Tiranës.  Në vitet 1991–1993 kthehet pedagog në Akademinë e Arteve.  Ndërsa në vitet 1993-2001 ishte shef i katedrës së kantos e dirigjimit.  Nga 2001 e deri më sot është pedagog i katedrës së kantos dhe dirigjimit.  Ka themeluar dhe drejtuar koret e vajzave në Akademinë e Arteve si dhe korin e Kishës Ortodokse Autoqefale të Shqipërisë.  Ka dhënë me dhjetëra koncerte si brenda e jashtë vendit, ku është nderuar me çmime të ndryshme.  Është autor i shumë teksteve dhe mban titullin profesor, si dhe “Artist i merituar”. U nda nga jeta më 9 nëntor 2020.

 Referime 

Kategoria:Artistë të realizmit socialist
Kategoria:Muzikantë shqiptarë
Kategoria:Njerëz nga Pogradeci
Kategoria:Lindje 1930
Kategoria:Vdekje 2020